# The Asphalt Jungle

| The Asphalt Jungle |
| --- |
| Sterling Hayden na promotivnoj fotografiuji za film |
| Režija | John Huston |
| Producent | Arthur Hornblow Jr. |
| Scenario | Ben Maddow John Huston |
| Predložak | the novel *The Asphalt Jungle*; autor: W. R. Burnett |
| Uloge | Sterling Hayden Louis Calhern Jean Hagen James Whitmore Sam Jaffe |
| Muzika | Miklós Rózsa |
| Fotografija | Harold Rosson |
| Montaža | George Boemler |
| Distribucija | Metro-Goldwyn-Mayer |
| Premijera | 23. maja 1950 (1950-05-23) |
| Trajanje | 112 min. |
| Zemlja |  Sjedinjene Države |
| Jezik | engleski |
| Budžet | 1,232.000 $ |

The Asphalt Jungle (srpskohrvatski: *Džungla na asfaltu*) je američki crno-bijeli kriminalistički film snimljen 1950. godine, poznat kao jedan od klasika žanra film noir, ali i najuticajnijih kriminalističkih filmova svih vremena.

Temelji se na istoimenom romanu W. R. Burnetta. Protagonisti su grupa profesionalnih kriminalaca koje je organizirao iz zatvora nedavno pušteni "Doc" Riedenschneider (čiji lik tumači Sam Jaffe) kako bi za račun korumpiranog advokata Alonza Emmericha (čiji lik tumači Louis Calhern) obavili pljačku draguljarnice. Radnja prikazuje kako pljačka uspijeva, ali je pri tome jedan od članova bande ranjen, a što pokreće slijed događaja koji će dovesti do njihovog hvatanja. *The Asphalt Jungle* se odlikovao izuzetnim realizmom i detaljnim prikazom likova kriminalaca koji su, bez obzira na razlike u obrazovanju i društvenom položaju, prikazani kao gubitnici. *The Asphalt Jungle* je također poznat i po tome što se u njemu u maloj, ali prilično zapaženoj ulozi Emmerichove "nećake", odnosno ljubavnice, pojavila Marilyn Monroe, koja će ubrzo nakon toga postati velika zvijezda.

*The Asphalt Jungle* je godine 1961. poslužio kao podloga za kratkotrajnu istoimenu TV-seriju, odnosno za dva remakea - western pod nazivom The Badlanders iz 1958. godine te blaxploitation film *Cool Breeze* iz 1972. godine.

U literaturi se često navodi kako je The Asphalt Jungle jedan od prvih primjera, odnosno preteča specifičnog podžanra filma pljačke. Neki izvori, pak, navode da je poslužio kao uzor francuskom klasičnom filmu *Rififi* iz 1955. godine.

## Uloge

|  |  |
| --- | --- |
| * Sterling Hayden ... Dix Handley
* Louis Calhern ... Alonzo D. Emmerich
* Jean Hagen ... Doll Conovan
* James Whitmore ... Gus Minissi
* Sam Jaffe ... "Doc" Erwin Riedenschneider
* John McIntire ... Policijski komesar Hardy
* Marc Lawrence ... Cobby
* Barry Kelley ... Por. Ditrich
* Anthony Caruso ... Louis Ciavelli
 | * Teresa Celli ... Maria Ciavelli, Louisova supruga
* Marilyn Monroe ... Angela Phinlay
* William "Wee Willie" Davis ... Timmons
* Dorothy Tree ... May Emmerich, boležljiva supruga Alonza Emmericha
* Brad Dexter ... Bob Brannom
* John Maxwell ... Dr. Swanson
* Frank Cady ... Noćni recepcioner
 |

## Reference

## Vanjske veze

* *The Asphalt Jungle* u katalogu Američkog filmskog instituta
* *The Asphalt Jungle* na sajtu IMDb
* *The Asphalt Jungle* na filmskoj bazi podataka TCM (includes detailed film synopsis and film clip)
* *The Asphalt Jungle* na Rotten Tomatoes-u (`en`)
* *The Asphalt Jungle* Arhivirano 2013-03-31 na Wayback Machine-u at Film Noir of the Week by film historian William Hare
* *The Asphalt Jungle* film trailer na YouTubeu